text: Padborg-røver fængslet i tre uger
  21 marts 2011 kl. 14.19
  Retten i Sønderborg varetægtsfængslede mandag eftermiddag en røver på 24 år i tre uger.
  Den 24-årige mand begik søndag aften røveri mod Cafe Lyren, Padborg. Han truede med en kniv til at få uleveret et ukendt pengebeløb.
  Gerningsmanden forsvandt fra stedet i en Toyota Carina, der samme dag var anmeldt stjålet i Tinglev.
  Under flugten blev han tørstig, så han kørte ind på en tankstation i Rødekro for at købe øl.
  En politipatrulje opdagede den stjålne bil, og den 24-årige blev anholdt på Ringvejen i Rødekro.
  Cafe Lyren i Padborg har tidligere været udsat for røveri.
  